An Spidéal

An Spidéal (engelsk Spiddal)«An Spidéal / Spiddle», Placenames Database of Ireland er en landsby vest for Galway by i grevskapet Galway i Irland. Den ligger om lag 18 kilometer vest for Galway ved R336-veien på nordsiden av Galwaybukten, der hvor bukten er smalest. Den er på østsiden av fylkets gaeltacht (irsktalende område) og regionen Connemara. Ifølge folketellingen for 2016 består befolkningen av 237 innbyggere, og 35,3 % av dem snakker irsk på daglig basis utenfor utdanningssystemet.«Census 2016 Sapmap Area: Settlements An Spidéal» , Central Statistics Office

Ettersom byen ligger i den irsktalende del av Irland, kommer det hver sommer studenter til byen for å lære språket i et miljø hvor det praktiseres daglig. Det er et senter for turisme med strand, havn og strandfiske. Landsbyen er en del av det verdslige sogn Moycullen. Kirken i landsbyen, St Eanna's Church, som ble bygd i 1904, er kjent for sin spesielle arkitektur.St. Enda's, Spiddal, Coisfharraige.ie

 Navn 
Det irske og offisielle navnet på landsbyen, An Spidéal, kommer fra ordet ospidéal, i sin tur avledet fra det engelske ordet «hospital».«An Spidéal (Spiddal): Information in English» , Anspideal.ie

En rekke sykehusanlegg var basert i området, blant annet et hungersykehus som lå i landsbyen under den store hungersnøden på midten av 1840-tallet. Mens «Spiddal» er den vanlige engelske varianten av navnet, brukes «Spiddle» noen ganger.

 Historie 
An Spidéal, som store deler av det vestlige Irland, led sterkt under den store hungersnøden, med mange mennesker som ble kastet ut av sine hjem og mange mennesker sultet. Appeller ble framsatt av sogneprest John O'Grady og av A.W. Blake, noe som resulterte noen lokale menn ble ansatt til utbedringene av havnen i An Spidéal. «Spiddal», Oughterardheritage.org

Fra 1848 var de konservative evangeliske og protestantiske irske kirkemisjonene (Irish Church Missions, ICM) aktive, og etablerte barnehjem for foreldreløse, Connemara Orphans Nursery (Spiddal Orphanage/Nead Le Farrige) på begynnelsen av 1850-tallet,<ref> «The Protestant Missions in Connemara, Miriam Moffitt», Connemaraheritage.org, 28. januar 2012.</ref> hjemmet kunne huse opptil 90 gutter og jenter, og ble tilknyttet det protestantisk drevne Smyly Homes (og ble til og med referert til som The Bird's Nest («Fugleredet»), navnet på hjemmet i Dublin).Spiddal Orphan Home, Childrenshomes.org.uk I ettertid har det blitt beskrevet som en uverdig religiøs kamp om sjelene til fattige og foreldreløse barn av stridende parter som var selv overbevist om at de tilhørte den eneste sanne tro. «An unseemly brawl of god and scripture», Galway Advertiser, 13. november 2008. Etter at det ble lagt ned som barnehjem, ble det en ungdomsskole for jenter drevet av de katolske Sisters of Mercy («Nådens søstre»).

 Kultur og sport 
Hver sommer kommer grupper av irske tenåringer på besøk til An Spidéal for tre ukers irsk språkkurs. Amerikanske studenter besøker høstsemesteret hvert år for å studere irskspråklig litteratur og kultur.

Coláiste Chonnacht og Coláiste Lurgan er to lokale irske språkskoler.

Musikkgruppen The Waterboys spilte inn deler av deres album Fisherman's Blues (1988) i An Spidéal.«The Waterboys :: Fisherman's Blues :: Live in Spiddal», YouTube De spilte også inn en sang kalt «Spring Comes to Spiddal» på albumet Room to Roam (1990). Den irskspråklige TV-serien Ros na Rún'' er filmet der, og sendes på TG4.«Ros na Rún», IMDB

Den lokale Gaelic Athletic Association-klubben er Cumann Lúthchleas Gael An Spidéal, med gælisk fotball og hurling som de mest populære sportene. Det er også en seileklubb i bygda.


 Se også 
 Gweedore

 Referanser 

 Eksterne lenker 


 Anspideal.net 

Kategori:Landsbyer i Galway